Эліс Мертан

**Аліса (Эліс) Мертан** (; , нар. 13 верасня 1993, Франкфурт, Германія) — нямецкая спявачка ірландскага паходжання, аўтар песень. Мертан атрымала сусветную вядомасць дзякуючы свайму дэбютнаму сінглу *«No Roots»*. У цяперашні час пражывае ў Берліне.

## Біяграфія 
Аліса Мертан нарадзілася 13 верасня 1993 года ў Франкфурце, Германія, у сям’і ірландца і немкі. Сям’я Мертан часта пераязджала з-за таго, што яе бацька працаваў кансультантам па горных работах. Калі ёй было тры месяцы, Мертан пераехала ў Канэктыкут. Неўзабаве пасля гэтага яны пераехалі ў Оквіль, Антарыа, Канада, дзе яна пражыла да трынаццаці гадоў, вывучаючы класічнае фартэпіяна і спевы. У 13 гадоў Мертан вярнулася ў Германію, у Мюнхен, што заахвоціла яе вывучыць нямецкую мову і дазволіла ёй пагаварыць са сваёй нямецкай бабуляй, якую яна бачыла толькі адзін раз у год. Знаходзячыся ў Германіі, Мертан напісала сваю першую песню і вучылася ў нямецкамоўнай сярэдняй школе, перш чым скончыла яе і пераехала у Англію.

У маладосці Мертан часта пераязджала, жывучы ў Оквілі (Антарыа), Канэктыкуце, Нью-Ёрку, Борнмуце, Лондане і Берліне і іншых гарадах.. У 2013 годзе Эліс паступіла ва ўніверсітэт папулярнай музыкі і музычнага бізнесу ў Мангейме, дзе яна атрымала ступень бакалаўра ў сачыненні кампазіцый і песень. Там жа яна пазнаёмілася з удзельнікамі яе будучага гурта.

Аліса таксама з’яўляецца ляўшою.

## Кар’ера 
Упершыню Мертан стала вядомая як спявачка і кампазітар альбома *«The Book of Nature»* гурта Fahrenhaidt.

14 лістапада 2016 года яна атрымала штогадовую ўзнагароду ў намінацыі «Акустык поп». Пераехаўшы ў Берлін, Мертан заснавала сваю ўласную гуказапісвальную кампанію пад назвай *Paper Plane Records International* і ў канцы 2016 запісала песню *«No Roots»*. На напісанне гэтай песні Мертан натхнілі бясконцыя пераезды і думка пра тое, што яна нідзе не адчувае сябе як дома. На сайце The Hype Machine і ў службе Spotify песня заняла першыя радкі чартаў і ўвайшла ў спіс некалькіх радыёстанцый. 3 лютага 2017 года Аліса запісала свой першы міні-альбом *«No Roots»*. Альбом заняў другое месца ў нямецкіх чартах і першае месца ў французскіх. Кампанія *Vodafone Germany* выкарыстала аднайменную песню ў адной са сваіх рэклам. Мертан падпісала кантракт з кампаніяй *Mom + Pop Music* у жніўні 2017 года для раскруткі ў межах ЗША. Стала пераможцам узнагароды *European Border Breakers Award*.

4 жніўня 2017 года Аліса Мертан выпусціла свой другі сінгл *«Hit the Ground Running»*, які таксама даступны праз яе ўласны лэйбл *Paper Plane Records Int*. Песня ўвайшла ў Топ-100 нямецкага чарта за першы тыдзень. У 2017 годзе яна з’явілася на Life Ball у Вене і Lollapalooza Berlin. На пачатку красавіка 2018 года яе сінгл *«No Roots»* трапіў у *Billboard Hot 100* і прагучаў у тэлесерыяле «Чорны спіс». У тым жа месяцы яна выпусціла свой трэці сінгл *«Lash out»*. Яе дэбютны альбом *«Mint»* быў выпушчаны ў студзені 2019 года і заняў другое месца ў нямецкім чарце альбомаў.

У 2019 годзе яна стала членам журы ў дзявятым сезоне *«The Voice of Germany»*.

## Асабістае жыццё 
У цяперашні час Аліса Мертан пражывае ў Берліне.

## Дыскаграфія 
### Альбомы 
### Міні-альбомы 
### Песні 
Катэгорыя:Кампазітары Германіі
Катэгорыя:Кампазітары паводле алфавіта
Катэгорыя:Музыканты паводле алфавіта
Катэгорыя:Спевакі і спявачкі Германіі